Rais Uhuru Kenyatta amependekeza kupunguza hadi 8% tozo la kodi kwa mafuta

Katika hotuba kwa taifa, Rais Uhuru amependekeza kupunguza kwa nusu kodi hiyo hadi 8%

Rais Kenyatta ameeleza kwamba amesikia kilio cha Wakenya kuhusu kupanda kwa bei za bidhaa.

Awali rais Kenyatta alikataa kusaini mswada wa fedha ambao ungetoa fursa ya kusitishwa kwa tozo la kodi ya 16% kwa bidhaa za mafuta nchini.

Kumekuwa na hasira miongoni mwa raia wanaolalamika kuhusu kupanda kwa gharama ya maisha.

Miongoni mwa aliyopendekeza rais Uhuru kando na kupunguzwa kwa kodi hiyo ya mafuta kutoa 16% hadi 8% ni pamoja na kuupunguza gharama za mapokezi , burudani, mafunzo na mikutano, na usafiri katika nchi za nje.

Kadhalika amependekeza kuongezwa fedha katika idara za utekelezaji wa sheria kuweza kukusanya kipato zaidi kupitia mahakama nchini.

Ameeleza kuwa bado kuna pengo katika bajeti ya serikali na ndio sababu amependekeza hatua hizo za kufunga mkaja au kubana matumizi  katika idara zote za serikali.

Raia wa... Endelea na makala kwa vibambo vingine 4000 isizidi:
mekuwa wakilalamika kuhusu kuongezeka kwa gharama ya maisha huku bidhaa zikipanda bei nchini

Mapendekezo yote yanasubiri kuidhinishwa bungeni.

Kwa mujibu wa ilani rasmi ya serikali iliyotiwa saini na spika wa bunge Justin Muturi,  bunge litaandaa kikao maalum Septemba 18 kutathmini upya mswada huo na 'kwa kuzingatia pia aliyoyapinga rais Kenyatta'.

Mambo muhimu kuhusu 16% Tozo la kodi kwa bidhaa za mafuta Kenya

Wiki iliyopita serikali iliidhinisha tozo hilo la kodi la 16% kwa bidhaa zote za mafuta , hatua iliyochangia kupanda  kwa gharama za usafiri wa magari ya uchukuzi wa umma na pia bei za mafuta.

Zimeshuhudiwa foleni ndefu wakati wauzaji na wasafirishaji mafuta wakisusia biashara hiyo katika jitihada za kuishinikiza serikali ifute kodi mpya

Wakenya watapa kwa uhaba wa mafuta

Kulishuhudiwa mgomo wa wafanyabiashara ya mafuta na hasira miongoni mwa wasafiri na umma kwa jumla.

IMF na mikopo Kenya

Kitendawili kwa serikali ya Kenya sasa ni kujua wapi itakapopata zaidi ya $ milioni 90 kuziba pengo katika nakisi ya bajeti.

Hatua iliyoidhinishwa ni sehemu ya jitihada za serikali kuimarisha uchumi wa nchi na kupunguza nakisi ya bajeti pamoja na kutafuta fursa ya kupata mikopo zaidi kimataifa.

Shirika la kimataifa la fedha IMF limeunga mkono mapendekezo ya kufunga mkaja kwa serikali ya Kenya, miaka miwili ya nyuma katika jitihada za kuziba pengo hilo la bajeti.

Mnamo Februari shirika la kimataifa la kuorodhesha uwezo wa mataifa kukopa, Moody, lilishukisha uwezo wa Kenya kukopa  kutoka B2 hadi B1 kutokana na kuongezeka kwa deni la taifa ambalo kwa sasa linakadiriwa kuwa limefika 58% ya pato jumla la nchi.

Iwapo Kenya itazidi kushukishwa uwezo wake wa kukopesha, hilo linaweza kuchangia kwa nchi hiyo kuishia kuchukua mikopo kwa viwango vikubwa vya riba.

Moody pia tayari limeitahadharisha Kenya kuhusu athari ya kulimbikiza madeni yake .

Christine Lagarde alikuwa nchini Kenya mwisho 2014 katika picha hii alipokutana na Rais Uhuru Kenyatta

Kibarua cha bunge kutoa mwelekeo?

Mchambuzi wa masuala ya kiuchumi...